بئللیکل, بۇ تجاوز نتیجه سینده آذربایجان جومهوری‌سینین ۱۷ مین کوادرات کیلوْمئتریندن چوْخ توْرپاغی اشغال اولونمۇشدۇر کی, بۇ دا اؤلکه اراضیسینین ۲۰ فایزینی تشکیل ائدیر. بۇ مۆناقیشه‌ده ۱۸۰۰۰ نفردن چوْخ اؤلکه وطن‌داشی هلاک اولموش, ۵۰ میندن چوْخ آدام یارالانمیش و یا علیل اولموشدور. حیدر علیئوین آذربایجان رهبرلیینه قاییدیشی ایله اؤلکه‌نین ایجتماعی-سیاسی, سوْسیال, اقتصادی, عِلمی-مدنی حیاتیندا, بین‌الملل رابیطه لرینده دؤنۆش یاراندی, عِلمی اساسلارا, بین‌الملل نوعرما و پرینسیپلره اۇیغۇن مستقل دؤولت قۇرۇجۇلۇغۇ باشلاندی. آذربایجان دؤولتچیلیینین مؤجودلۇغۇنا بؤیۆک تهلوکه اوْلان ۱۳۷۳ شمسی ایل اوْکتیابر و ۱۳۷۴ شمسی ایلین مارتیندا دؤولت چئوریلیشی جهدلرینه سوْن قوْیۇلدۇ, اؤلکه‌ده محکم ایجتماعی-سیاسی ثابتلیک برقرار ائدیلدی. بۇ ایللرده ملّی اوردو قۇرۇجۇلۇغۇندا جدی ده‌ییش‌یکلیکلر باشلادی. تجاوزکار سلاحلی قووه‌لرینین آذربایجان اراضیسیندکی آزغینلیقلارین قارشیسی آلیندی, بِیعلقان و فضولی یؤنۆنده (جهت ینده) دوشمنه عکس ضربه‎لر ائندیریلرک توْرپاقلارین بللی بیر حیصه‌سی آزاد ائدیلدی.